ഇളിത്തേമ്പന്‍ തവള - വിക്കിപീഡിയ

# ഇളിത്തേമ്പന്‍ തവള

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഇളിത്തേമ്പന്‍ തവള
Rhacophorus in amplexus
പരിപാലന സ്ഥിതി
അപകടകരം
ശാസ്ത്രീയ വര്‍ഗീകരണം

സാമ്രാജ്യം: | Animalia
ഫൈലം: | Chordata
വര്‍ഗ്ഗം: | Amphibia
നിര: | Anura
Suborder: | Neobatrachia
കുടുംബം: | Rhacophoridae
ഉപകുടുംബം: | Rhacophorinae
ജനുസ്സ്‌: | Rhacophorus
വര്‍ഗ്ഗം: | R. malabaricus

ശാസ്ത്രീയനാമം
Rhacophorus malabaricus Jerdon, 1870

പശ്ചിമഘട്ടത്തിലെ മഴക്കാടുകളിലെ വന്‍ വൃക്ഷങ്ങളില്‍ മാത്രം കാണുന്നയിനം തവളയാണ്‌ ഇളിത്തേമ്പന്‍(Malabar Flying Frog-Rhacophorus Malabaricus)

## [തിരുത്തുക] പ്രത്യേകതകള്‍

ആവാസവ്യവസ്ഥകള്‍

വന്‍വൃക്ഷങ്ങളില്‍ നിന്ന് വന്‍ വൃക്ഷങ്ങളിലേക്ക്‌ ഒഴുകി പറക്കാന്‍(Gliding) കഴിവുള്ള ഈ തവള അധികനേരവും ഇലക്കൂട്ടങ്ങള്‍ക്കിടയില്‍ ഒളിച്ചിരിക്കുന്നു. ശരീരത്തിന്റെ പുറംഭാഗം കടുത്ത പച്ച നിറത്തില്‍ ഉള്ള ഈ ജീവികളുടെ അടിഭാഗം മുഷിഞ്ഞ വെള്ളനിറമായിരിക്കും. കൈകാലുകളും ഉരസുമായി ബന്ധിക്കപ്പെട്ട ഒരു നേര്‍ത്ത സ്തരവും ശരീരത്തിന്റെ അടിഭാഗത്തുണ്ട്‌. വളരെ മെലിഞ്ഞ ശരീരമാണിവക്കുള്ളത്‌. കൈകാലുകള്‍ തീരെ നേര്‍ത്തതും, വിരലുകള്‍ വളരെ ചെറുതുമാണ്‌. ശരീരത്തിനു യോജിക്കാത്തത്ര വലിയ കണ്ണുകള്‍ ഇളിത്തേമ്പനു ഒരു കോമാളി രൂപം നല്‍കുന്നു. വിടര്‍ത്തിയ വിരലുകള്‍ക്കിടയിലും കടും ചുവപ്പു നിറത്തില്‍ ഒരു നേര്‍ത്ത പാട കാണാം.

കൈകാലുകള്‍ വളരെ നേര്‍ത്തതെങ്കിലും വൃക്ഷങ്ങളില്‍ പിടിച്ചിരിക്കാനും ഉയരങ്ങളിലേക്ക്‌ പിടിച്ചുകയാറാനും സാധിക്കുന്നത്‌, വിരലുകളുടെ അറ്റത്തുള്ള വൃത്താകൃതിയിലുള്ള പരന്ന പ്രതലമാണ്‌. ഈ പ്രതലത്തിലെ സൂക്ഷ്മങ്ങളായ മുഴകളും കുഴികളും പിടുത്തം ഉറപ്പിക്കാന്‍ സഹായിക്കുന്നു. കൂടാതെ വിരലുകള്‍ക്കിടയിലെ പശിമയുള്ള സ്രവവും പിടി അയയാതിരിക്കാന്‍ സഹായിക്കുന്നു. പശിമയുള്ള സ്രവം ഈ ജീവികളുടെ ശരീരത്തിലും കാണാറുണ്ട്‌.

ഇളിത്തേമ്പന്‍ പകല്‍സമയം ഉറങ്ങുകയും രാത്രിയില്‍ സഞ്ചരിക്കുകയും ഇരപിടിക്കുകയും ചെയ്യുന്നു. കൈകാലുകള്‍ മടക്കി ഏതെങ്കിലും ഇലയുടെ അടിയില്‍ ഇരിക്കുന്ന ഇവയെ ഒറ്റനോട്ടത്തില്‍ തിരിച്ചറിയാന്‍ സാധിക്കില്ല വലിയകണ്ണിലെ കൃഷ്ണമണി ചുരുങ്ങി ഒരു വര പോലെയാകുന്നതിനാല്‍ കണ്ണും തിരിച്ചറിയാന്‍ സഹായിക്കില്ല.

### [തിരുത്തുക] പറക്കല്‍

ഇളിത്തേമ്പന്‍ പറക്കാനായി ശരീരത്തിനടിയിലുള്ള നേര്‍ത്ത പാട ഉപയോഗിക്കുന്നു. വൃക്ഷങ്ങളുടെ ഉയരത്തില്‍ നിന്ന് താഴോട്ടു പറക്കാനായി ആദ്യം തന്നെ ഒരു കുതിപ്പു നടത്തും. അതോടൊപ്പം തന്നെ ശരീരത്തിലെ പാട കാറ്റുപിടിക്കത്തക്കവണ്ണം വിടര്‍ത്തുകയും കൈകാലുകള്‍ വലിച്ചുനീട്ടി ശരീരം പരത്തുകയും ചെയ്യുന്നു. കൈകാലുകള്‍ ഉപയോഗിച്ച്‌ ഗതിനിയന്ത്രിക്കാനും ഇച്ചെറിയ ജീവികള്‍ക്കു സാധിക്കും ഇരയുടെ സമീപമോ അടുത്ത മരത്തിന്റെ സമീപമോ എത്തുമ്പോള്‍ ശരീരം വില്ലുപോലെ വളക്കുകയും വിരലുകളിലെ പാട വേഗത കുറക്കാന്‍ പാകത്തില്‍ പിടിക്കുകയും ചെയ്യുന്നു. ആകാശക്കുടയുടെ(Parachute) പ്രവര്‍ത്തനം പോലെയുള്ള ഈ പ്രവര്‍ത്തനം കൊണ്ട്‌. വേഗത അവിശ്വസനീയമായ വിധത്തില്‍ നിയന്ത്രിക്കാന്‍ ഇവക്കു കഴിയും. 15 മീറ്റര്‍ ദൂരം വരെ ഇവ ഇങ്ങനെ പറക്കാറുണ്ട്‌.

ഇരയെ കണ്ടെത്തിയാലുടന്‍ ഇളിത്തേമ്പന്‍ കുതിച്ചെത്തുകയും പശയുള്ള നാവുനീട്ടി ഇരയെ പിടിക്കുകയും ചെയ്യുന്നു.

### [തിരുത്തുക] പ്രത്യുത്പാദനം

മഴക്കാലത്തിനു തൊട്ടുമുമ്പാണ്‌ ഇവയുടെ പ്രത്യുത്പാദന കാലം. ആണ്‍തവള ഒരു ഉയര്‍ന്ന വൃക്ഷത്തില്‍ ആസനസ്ഥനായി ഉറക്കെ ശബ്ദിക്കാന്‍ തുടങ്ങുന്നു. ശബ്ദം കേട്ടാണ്‌ പെണ്‍തവളയെത്തുന്നത്‌. മഴക്കാലങ്ങളില്‍ കേരളത്തിലെ മഴക്കാടുകളിലൂടെ സഞ്ചരിക്കുന്നവര്‍ക്ക്‌ ഇവയുടെ ശബ്ദം കേള്‍ക്കാന്‍ കഴിയും. ഇണചേരല്‍ കഴിഞ്ഞാല്‍ പെണ്‍തവള മുട്ടയിടാനുള്ള സ്ഥലം തിരയുന്നു. സാധാരണതവളകള്‍ വെള്ളത്തിലാണ്‌ മുട്ടയിടുന്നതെങ്കിലും ഇളിത്തേമ്പന്‍ അപ്രകാരം ചെയ്യാറില്ല ഇലക്കൂട്ടങ്ങള്‍ക്കിടയിലോ പാറയിടുക്കുകളിലോ മുട്ടയിടുന്ന ഇവ സ്ഥലം കണ്ടെത്തിയാലുടന്‍ ശരീരദ്രവങ്ങള്‍ ഉത്പാദിപ്പിക്കുന്നു. അക്കൂടെ വരുന്ന പതയിലാണ്‌ മുട്ടയിടുന്നത്‌. ഇത്തരം പതക്കുള്ളില്‍ ഈര്‍പ്പം നിലനിര്‍ത്തിയിരിക്കും. മഴ ശക്തിപ്രാപിക്കുമ്പോള്‍ മഴവെള്ളത്തോടൊപ്പം ഒലിച്ചു പോകുന്ന മുട്ട പൊയ്കകളിലും മറ്റും എത്തുകയും ജീവിതചക്രം പൂര്‍ത്തിയാക്കുകയും ചെയ്യുന്നു.

മഴക്കാടുകളുടെ നാശം ഈ ജീവികള്‍ക്കും ദോഷകരമായി ഭവിക്കുന്നു. വംശനാശത്തിന്റെ വക്കിലുള്ള ഈ ജീവികളെ റെഡ്‌ ഡാറ്റാ ബുക്കിലും പരാമര്‍ശിച്ചിട്ടുണ്ട്‌[1].

## [തിരുത്തുക] ഗ്രന്ഥസൂചി

1. ↑ http://www.iucnredlist.org/search/details.php/59001/summ

## [തിരുത്തുക] കൂടുതല്‍ അറിവിന്

1. പുറം താളുകള്‍
   1. http://www.amphibiaweb.org/cgi-bin/amphib_query?query_src=aw_lists_genera_&table=amphib&where-genus=Rhacophorus&where-species=malabaricus
   2. http://mampam.50megs.com/coorg/pages/malabaricus_jpg.htm
   3. നാശോന്മുഖ ജീവികളുടെ പട്ടികയില്‍
2. ചിത്രങ്ങള്‍
   1. http://www.agpix.com/view_caption.php?image_id=115879&photog=1

| പ്രകൃതിയുമായി ബന്ധപ്പെട്ട ഈ ലേഖനം അപൂര്‍ണ്ണമാണ്‌. ഇതു പൂര്‍ത്തിയാക്കാന്‍ സഹായിക്കുക.

Retrieved from "http://ml.wikipedia.org../../../%E0%B4%87/%E0%B4%B3/%E0%B4%BF/%E0%B4%87%E0%B4%B3%E0%B4%BF%E0%B4%A4%E0%B5%8D%E0%B4%A4%E0%B5%87%E0%B4%AE%E0%B5%8D%E0%B4%AA%E0%B4%A8%E0%B5%8D%E2%80%8D_%E0%B4%A4%E0%B4%B5%E0%B4%B3.html"

സൂചികകള്‍: Vulnerable species | അപൂര്‍ണ്ണ ലേഖനങ്ങള്‍ | ഉള്ളടക്കം | ജൈവികം | ഉഭയജീവികള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English